Peter Dwight Donlon (16. december 1906 - 14. december 1979) var en amerikansk roer og olympisk guldvinder, født i Californien. Donlon vandt, som del af den amerikanske otter, en guldmedalje ved OL 1928 i Amsterdam. Resten af besætningen bestod af Marvin Stalder, John Brinck, Francis Frederick, William Thompson, William Dally, James Workman, Hubert A. Caldwell og styrmand Donald Blessing. Samtlige otte roere var studerende ved University of California, Berkeley. Der deltog i alt 11 både i konkurrencen, hvor amerikanerne sikrede sig guldet foran Storbritannien og Canada, der vandt henholdsvis sølv og bronze. Det var Donlons eneste OL-deltagelse.